За апошнія гады мы пабудавалі вельмі добрую сістэму падрыхтоўкі спецыялістаў, і нашы выпускнікі запатрабаваны ў кампаніях — рэзідэнтах ПВТ. Справа ў тым, што эканамісты-інфарматыкі дакладна і тонка разумеюць бізнес-працэсы ў ІТ-індустрыі. Менавіта яны ў перспектыве павінны першымі прыходзіць да заказчыка, высвятляць, што неабходна здзейсніць, потым удзельнічаць у напісанні тэхнічных заданняў і, магчыма, у далейшым тэсціраваць праграмны прадукт.